4. Ansøgning fra Favrskov Affald AS om kommunegaranti for lån til finansiering af diverse 
anlæg (Åben)
Tidl. politisk behandling BY, 28.02.23, pkt. 5
Forventet sagsgang
ØK, BY
Lovgrundlag
Bek. om kommunernes låntagning og meddelelse af 
garantier m.v., Kommunalfuldmagtsreglerne og EU’s 
statsstøtteregler
SAGENS INDHOLD
Byrådet skal i denne sag tage stilling til en ansøgning fra Favrskov Affald A/S om en forhøjelse af en 
eksisterende kommunegaranti og byggekredit med 3,0 mio. kr. til i alt 29,0 mio. kr. Byrådet godkendte 28. 
februar 2023 en byggekredit og kommunegaranti på 26,0 mio. kr. til Favrskov Affald A/S.
 
Byggekreditten skal finansiere udgifterne til nye affaldsbeholdere i forbindelse med implementering af de 
nye indsamlingsordninger i 2023. Forhøjelsen skyldes prisstigninger og indkøb af flere affaldsbeholdere.   
Der søges ligeledes om kommunegaranti til efterfølgende optagelse af et lån til indfrielse af byggekreditten 
efter indkøbets afslutning.
 
Favrskov Affald A/S ønsker, at byggekreditten og det endelige lån optages i KommuneKredit, og det 
kræver, at Byrådet giver kommunegaranti for både byggekreditten og den endelige lånefinansiering. 
 
Der søges om en forhøjelse af en kommunegaranti med 3,0 mio. kr. til en byggekredit vedrørende en 
eksisterende kommunegaranti på 26,0 mio. kr. til i alt 29,0 mio. kr. med en aktuel rentesats på 3,18 % p.a. 
og herefter en konvertering til et fastforrentet lån med en løbetid på 10 år og en aktuel rentesats på 3,09 % 
p.a.
 
Indkøbet af beholdere forventes afsluttet i maj 2023.
VURDERING
[adresse] kan ifølge kommunalfuldmagtsreglerne give en kommunegaranti for lån optaget af 
affalds-/renovationsselskaber. Kommunegarantien påvirker ikke kommunens egen adgang til at optage lån, 
og kommunen skal heller ikke foretage en deponering af likvide midler.
 
[adresse] skal i henhold til lovgrundlaget opkræve Favrskov Affald A/S en garantiprovision hvert 
år af restgælden på lånet.
 
Garantiprovisionens størrelse afhænger af, hvilken kreditvurdering Favrskov Affald A/S kan opnå. 
Virksomheder med en stærk betalingsevne og lav økonomisk risiko skal, i henhold til EU’s statsstøtteregler, 
som minimum opkræves en årlig garantiprovision på mellem 0,40 % og 0,55 %.
 
Job og Økonomi har gennemgået anlægsbeskrivelsen, Favrskov Affald A/S’s regnskaber, likviditetsbudget 
og sammenlignet med affaldstakster i nabokommuner.
[adresse]: EMN-2023-01421
Dok-ID: 3551011
Sagsbehandler: lfri
Byråd
27. juni 2023  19:00
Det vurderes på baggrund heraf, at kommunens risiko ved at give kommunegaranti til Favrskov Affald A/S 
er lav. Den årlige garantiprovision fastsættes derfor til 0,40 %. Det foreslås, at der først opkræves 
garantiprovision for den endelige finansiering.  
 
Favrskov Affald A/S oplyser, at det oprindelige indkøb og lånoptagelse er indregnet i taksterne. Det er 
dermed kun forhøjelsen på de 3,0 mio. kr., der skal indregnes yderligere i de kommende takster. Den årlige 
takstpåvirkning vedrørende de 3,0 mio. kr. udgør ca. 20 kr. pr. husstand. Vedrørende det totale indkøb på 
29,0 mio. kr. udgør den årlige takstpåvirkning 145 – 195 kr. pr. husstand.   
Indkøbet af affaldsbeholdere kræver ikke forudgående godkendelse i Teknik- og Miljøudvalget i [adresse] 
Kommune.  
ØKONOMI
Favrskov Kommune har tidligere stillet kommunegaranti for lån til Favrskov Affald A/S. Den samlede 
restgæld udgør pt. 45,3 mio. kr.  
 
En årlig provision på 0,40 % af restgælden på forhøjelsen af lånet med 3,0 mio. kr. vil det første år medføre 
en indtægt til Favrskov Kommune på ca. 12.000 kr. Indtægten vil falde i takt med, at Favrskov Affald A/S 
afdrager på lånet.
INDSTILLING
Direktøren for Job og Økonomi indstiller til Byrådet:
1.
At ansøgningen fra Favrskov Affald A/S godkendes, idet Favrskov Kommune stiller kommunegaranti 
for en forhøjelse på 3,0 mio. kr. af en eksisterende byggekredit og den efterfølgende konvertering til 
et fastforrentet lån optaget i KommuneKredit.
2.
At der ultimo regnskabsåret opkræves en årlig garantiprovision på 0,4 % af restgælden på lånet.
BESLUTNING
Økonomiudvalget, 20. juni 2023:
Fraværende: Ragnhild Schmidt
Indstilles godkendt.
Byrådet, 27. juni 2023:
Fraværende: Yngve Jespersen
Godkendt.
Bilag
1.
Ansøgning om kommunegaranti for Favrskov Affald AS (3551088)
